лицензии за внос (4).
 (4)
 В член 11, параграф 1 от Регламент (ЕО) No 1301/2006 се предвижда съобщаване на количествата, обхванати от лицензии за внос, в срок от два месеца от изтичането на срока на валидност на съответните лицензии. За целите на доброто управление обаче е необходимо Комисията да получи тази информация по-рано. Следователно в член 16 от Регламент (ЕО) No 2535/2001 следва да се предвиди подходящо задължение за нотифициране.
 (5)
 Поради това Регламент (ЕО) No 2535/2001 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 2535/2001
 Регламент (ЕО) No 2535/2001 се изменя, както следва:
 1)
 В член 5 буква з) се заменя със следното:
 „з)
 квотите, предвидени в приложение V към Споразумението между Европейския съюз и Кралство Норвегия, одобрено с Решение 2011/818/ЕС на Съвета (5), наричано по-нататък „Споразумението с Норвегия“;
 2)
 В член 16 се добавя следният параграф 5:
 „5. Чрез дерогация от член 11, параграф 1, първа алинея, буква б) от Регламент (ЕО) No 1301/2006 във връзка с член 11, параграф 1, втора алинея от същия регламент, държавите-членки нотифицират Комисията за количествата, включително нулеви количества, за които се отнасят издадените от тях лицензии за внос, в срок от 10 работни дни след края на периода за издаване на споменатите лицензии, посочен в параграф 1 от настоящия член.“
 3)
 В член 19, параграф 1, буква ж) се заменя със следното:
 „ж)
 правилата, посочени в точка 9 от Споразумението с Норвегия;“.
 4)
 Част З от приложение I се заменя с текста в приложението към настоящия регламент.
 Член 2
 Дерогация от регламенти (ЕО) No 2535/2001 и (ЕО) No 1301/2006
 1. Чрез дерогация от член 14, параграф 1, буква а) от Регламент (ЕО) No 2535/2001 и член 6, параграф 1 от Регламент (ЕО) No 1301/2006, заявленията за лицензии за внос за квотата за периода от 1 март до 30 юни 2012 г., отнасяща се до количество от 1 600 тона, посочена в част З от приложение I към Регламент (ЕО) No 2535/2001, изменен с приложението към настоящия регламент, могат да се подават от 1 до 10 март 2012 г.
 Заявленията се подават за количество, не по-малко от 10 тона.
 2. Лицензиите за внос, издадени в съответствие с параграф 1, са валидни до 30 юни 2012 г.
 Член 3
 Влизане в сила и прилагане
 Настоящият регламент влиза в сила на третия ден след публикуването му в Официален вестник на Европейския съюз.
 Той се прилага от 1 март 2012 г.
 Настоящият регламент обаче не засяга количеството от 2 000 тона, което вече е предоставено за периода от 1 януари 2012 г. до 30 юни 2012 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 22 февруари 2012 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 327, 9.12.2011 г., стр. 1.
 (3) ОВ L 341, 22.12.2001 г., стр. 29.
